钦定古今图书集成/明伦汇编/官常典/第517卷 > 乌延蒲辖奴
## 钦定古今图书集成/明伦汇编/官常典/第517卷 > 乌延蒲辖奴

按《金史》本传：“蒲辖奴，速频路星显河人也，后改隶曷
懒路。父忽撒浑，天辅初，追授猛安亲管谋克。蒲辖奴
身长有力，多智略，袭其父猛安谋克，阶宁远大将军。
天德二年，授陈州防御使。贞元元年，改昌武军节度
使，以善绥抚，再任。海陵南征，改归德尹，为神策军都
总管。当屯济州，比至山东盗已据其城，蒲辖奴领十”
馀骑往觇之，忽为其众所围，乃与军士皆下马，立而
射之，杀百馀人，贼众败走，迤逦袭之，至暮而还。明日，
攻破其城，号令士卒，毋害居民，郡中获安。民感其惠，
为立祠以祭。大定二年，为庆阳尹。元帅左都监徒单
合喜奏：“宋军十万馀，据险阻，剽掠郡邑，请益师。”诏益
兵七千，与旧兵合为二万，遣蒲辖奴与延安尹高景
山等分领其军以往。卒于军，年六十一。子《查剌》。